Andecha Astur presenta un escritu’n catalán na Xunta Elleutoral d’Asturies, dempués de qu’ésta lu refugó n’asturianu, desixéndolu “n’idioma oficial”
#000001
Comu informemos hai poco, les Xuntes Elleutorales d’Asturies, Uviéu y Xixón refugaron un testu n’asturianu d’Andecha Astur, nel que se-yos pidía que garantizaren el drechu a votar n’asturianu, imprimiendo papeletes de votu tamién na llingua’l país, incluyendo la toponimia.
#000002
Yá entós la Xunta Elleutoral d’Asturies mos desixía la presentación del escritu “n’idioma oficial”.
#000003
Apocayá presentemos a esta Xunta un nueu documentu, pidiendo qu’informen a toles meses elleutorales de que son votos valibles les papeletes n’asturianu que se depositen nes urnes, si los propios partíos les faciliten previu visáu de les Xuntes Elleutorales, comu fae davezu Andecha Astur.
#000004
Pos bien, la Xunta Elleutoral d’Asturies refugó ayeri esti nueu escritu, desixendo otra vuelta la so presentación “n’idioma oficial”. Asina, nun sólo reprime l’usu de la llingua d’Asturies, sinón que torga l’exerciciu d’otros drechos democráticos básicos, comu son los elleutorales, tratando a los asturianos comu ciudadanos de segunda categoría.
#000005
Pa poner n’evidencia, non sólo la inxusticia, sinón la ridiculez de la represión llingüística que carez Asturies, Andecha Astur presentó esta mañana’l mesmu documentu pero escritu’n catalán.
#000006
Andecha Astur agradez la torna al catalán del testu a varios de los sos militantes, “lleendes urbanes”, mozos y moces espatriaos forzosos d’Asturies y agora residentes en Catalunya; pero con un compromisu tan seriu cola so tierra que mesmamente siguen asumiendo tar comu candidatos nes llistes d’Andecha Astur.
#000007
La vergoña de que l’Alministración mos refugue escritos n’asturianu, aceutándolos en catalán, euskera o gallego tien culpables claros. Culpables nel Gobiernu del PSOE que preside Adrián Barbón, asina comu nos partíos collaboraores que tien. Culpables nel Gobiernu “progresista” de Madrid, conformáu pol PSOE, IU y Podemos.
#000008
En tou casu, pase lo que pase, Andecha Astur comprométese a siguir defendiendo la oficialidá plena de la llingua d’Asturies y los drechos llingüísticos d’esti pueblu, lo mesmo que defende los sos drechos económicos, de xéneru, llaborales, sociales, medioambientales...
#000009
Planu-guía d’una represión llingüística elleutoral que namás afeuta a Andecha Astur
#000010
Candidatures n’asturianu y validación de papeletes nel nuesu idioma, los llogros d’Andecha Astur por nun doblar
#000011
Deja una respuesta Cancelar la respuesta
#000012
Tu dirección de correo electrónico no será publicada. Los campos obligatorios están marcados con *
#000013
Guarda mi nombre, correo electrónico y web en este navegador para la próxima vez que comente.
#000014
Convocatoria concentración «Asturies Nun Tien Rei»
#000016
Propuestes escontra la precariedá pal futuro D'Asturies
#000019
Propuesta de rempuesta xunitaria al "Principado"
#000021